အဿဒ္ဓသုတ်

(၂)သုတ် ရှိပါသည်။ -အံ၊၁၊၅၄၀-၁။ အံ၊မြန်၊၁၊၅၅၆။ -အင်္ဂုတ္တရနိကာယ၊ စတုက္ကနိပါတ၊ ပဉ္စမပဏ္ဏာသက၊ (၂၁) ၁-အသပ္ပုရိသဝဂ္ဂ၊ ဒုတိယသုတ်။ သူယုတ်မာ၊ သူယုတ်မာထက် သူယုတ်မာ၊ သူတော်ကောင်း၊ သူတော်ကောင်း ထက် သူတော်ကောင်း-ဟူသော ပုဂ္ဂိုလ်လေးမျိုးကို အကျယ်ဟောတော်မူသည့်သုတ်။ -အံ၊၂၊၉၈။ အံ၊မြန်၊၂၊၁၁၉-၁၂၀။ -အင်္ဂုတ္တရနိကာယ၊ ပဉ္စကနိပါတ၊ ဒုတိယပဏ္ဏာသက၊ (၉) ၄-ထေရဝဂ္ဂ၊ စတုတ္ထသုတ်။ အဿဒ္ဓ၊ အဟိရိက၊ အနောတ္တပ္ပ၊ ကုသီတ၊ ဒုပ္ပည-ဟူသော တရားဆိုး ငါးမျိုး နှင့် ပြည့်စုံသော မထေရ်ကို သီးတင်းသုံးဖော်တို့ မချစ်ခင်ကြ၊ မမြတ်နိုးကြ၊ မလေးစား ကြ၊ စိတ်နှလုံးကို မတိုးပွားစေသူဖြစ်ပုံနှင့် သဒ္ဓါ၊ ဟိရီ၊ ဩတ္တပ္ပ၊ အာရဒ္ဓဝီရိယ၊ ပညာတို့နှင့် ပြည့်စုံသောထေရ်ကြီးကို သီတင်းသုံးဖော်တို့ ချစ်ခင်ကြ၊ မြတ်နိုးကြ၊ လေးစားကြ၊ စိတ်နှလုံးကို တိုးပွားစေသူဖြစ်ပုံကို ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ အဿဒ္ဓသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် သီတင်းသုံးဖော်တို့၏ မချစ်အပ်သူ မမြတ်နိုးအပ်သူ အလေးအမြတ် မပြုအပ်သူ (နှလုံးကို) မပွားစေတတ်သူ မထေရ်ရဟန်း ပြည့်စုံသောတရားငါးမျိုးနှင့် သီတင်းသုံးဖာ်တို့၏ ချစ်အပ်သူ မြတ်နိုးအပ်သူ အလေးအမြတ်ပြုအပ်သူ (နှလုံးကို) ပွားစေတတ်သူ မထေရ်ရဟန်း ပြည့်စုံသောတရားငါးမျိုးတို့ကို ဟောကြားတော်မူခဲ့သည်။ ကိုးကား ကဏ္ဍ:အင်္ဂုတ္တရနိကာယ်